
Problema global 

Objectius: 

Aplicar els conceptes plantejats en la teoria utilitzant un únic problema com a eix vertebrador i 
integrador. A través de les diferents classes de problemes (PAUL) i pràctiques (PLAB) els alumnes 
hauran d'aplicar aquests coneixements per resoldre les diferents qüestions que planteja el 
problema. 

Metodologia: 

L'alumne treballarà en grup, format per dos alumnes, a les PAUL i individualment a PLAB. A les 
sessions de PAUL el grup desenvoluparà els temes proposats i amb aquest continguts cada 
alumne individualment desenvoluparà els continguts a les sessions de PLAB. Com lliurament 
final de les sessions PAUL, el grup haurà de redactar un informe executiu (científic) sobre el 
problema global que inclourà les dades més representatives de la solució proposada per cada 
membre del grup (i treballades a PLAB) i d'acord a la plantilla que es publicarà al CV. Els informes 
seran avaluats pels professors de problemes i correspondrà a la nota de PAUL juntament amb 
l'activitat de l'alumne a aquestes classes. 

Cada estudiant continuarà el treball a les sessions de pràctiques (PLAB) per a proposar una 
solució al problema i haurà de fer una presentació (PowerPoint) i realitzar un vídeo (10' minuts 
màxim) que haurà de lliurar-se juntament amb la presentació de forma individual (aquesta 
presentació, vídeo i el treball continuat de l'alumne serà avaluat pels professors de pràctiques i 
correspondrà a la nota de pràctiques -PLAB-). 

Cada grup a les sessions de PAUL i individualment a les sessions de PLAB i interactuant i 
participant amb el professor, hauran de treballar amb la plantilla d’un full de càlcul (publicada 
al CV) amb les dades del problema per després resoldre-ho. Es valorarà la innovació que pugui 
introduir l'alumne en les estratègies per millorar alguns dels paràmetres analitzats. 

Aquesta tasca serà considerada com un projecte d'enginyeria i per tant les tasques setmanals 
de PAUL s'hauran de portar fent servir un KanBan (http://kanbanflow.com) de col·laboració 
entre els dos membres del grup de PAUL per organitzar-se i portar el treball conjunt endavant. 
Dintre de l'informe final s'haurà de posar algunes imatges del desenvolupament del Kanban para 
es que pugui visualitzar al final del projecte el contingut d'aquesta eina. 

El desenvolupament del problema i solució es realitzarà fent servir un full de càlcul i tota la 
informació i dades seran auto-continguts dintre del mateix full. 

Temes que es tractaran: 

Plantejament del problema, funció de l'enginyer, mètodes de resolució, obtenció de dades, 
eines, models, càlcul numèric, algoritmes de planificació/estratègia, funció objectiu, resolució 
del problema, obtenció de la informació, presentació i comunicació, innovació. 

Descripció del problema: 

Es proposa realitzar un estudi de trànsit per planificar la millor distribució de parades en 
benzineres al llarg d'una ruta entre dues ciutats importants (Barcelona-Tirana). La descripció de 
l'estudi és la següent: 

Considerant una ruta entre dues ciutats X i Y i un conjunt finit de vehicles V (que recorreran 
aquesta ruta fins al final), i considerant una distribució de benzineres al llarg del recorregut, es 
desitja planificar les parades de recàrrega de combustible que han de fer els vehicles per arribar 
a destinació. Per resoldre el problema s'hauran de tenir en compte les característiques (consum 
i capacitat de combustible) dels vehicles, la disponibilitat de carburant de cada benzinera (podria 
esgotar-se) i el preu a pagar per cada litre de carburant (depenent de la benzinera). També es 
considerarà altres paràmetres variables com la capacitat del depòsit de combustible o el temps 
d'atenció (de servei). L'alumne podrà definir el número adequat de benzineres tenint en compte 
el cost de la obra civil, recursos i serveis i intentant trobar una solució d'equilibri entre despesa 
i servei. 

La plantilla proporcionada està definida per a 8 benzineres i 20 cotxes com exemple però 
l'alumne haurà de posar les que corresponguin modificant la plantilla per a considerar les dades 
que permetran resoldre el problema. 

La planificació de parades es realitzarà seguint diversos algoritmes/estratègies: a) per a totes les 
estacions (sense planificació), b) mínim nombre de parades, c) mínim cost. Com a estratègia 
addicional (d) se li demanarà a l'alumne que innovi creant una estratègia que consideri adient, 
que sigui coherent i que pugui resoldre amb un objectiu concret. 

L'estudi ha de contenir la informació relativa a les parades de cada vehicle (lloc, quantitat de 
carburant, cost, temps), la informació relativa al viatge (temps d'arribada al destí, cost i consum 
totals) i els paràmetres més rellevants de l'estratègia utilitzada. L'alumne pot afegir (no treure) 
files o columnes per fer servir altres variables d'interès. 

El problema es desenvoluparà durant tot el curs i el grup d'alumnes més haurà de presentar un 
informe executiu d'acord a la plantilla d'informe que es publicarà al CV, de com va plantejar el 
problema, com va obtenir les dades, que eines utilitzar i com va resoldre les estratègies 
indicades. El treball dels alumnes es complementarà fent servir un Kanban 
(http://kanbanflow.com) per a organitzar les tasques setmanals i s'haurà de presentar com 
evidencia addicional a l'informe desenvolupat. 

A més a sessions de pràctiques (PLAB), l'alumne (individualment) haurà de fer una presentació 
(PowerPoint o similar) i un vídeo de màxim 10' de durada sobre la resolució del problema, 

indicant les solucions plantejades, i en gràfics i xifres el números globals les estratègies 
calculades. 

La ruta a treballar és entre les ciutats de Barcelona i Tirana (Albania) i s'ha de tenir en compte 
que existeixen diverses rutes i que també un tram es pot fer amb Ferry o no. 

https://www.google.com/maps/dir/Barcelona/Tirana,+Albania/(5>43.4033391,6.5038651,6z/d 

